Stavanger/Sandnes

Stavanger/Sandnes er Norges tredje største tettsted bestående av sammenhengende tettbebyggelse i kommunene Stavanger, Sandnes, Sola og Randaberg. Tettstedet, som definert av Statistisk sentralbyrå, hadde 239 055 innbyggere i 2024. Tettstedet hadde i 2024 den største prosentvise økningen av de største tettstedene, med 1,8% vekst i folketallet. Kommunene i tettstedet utgjør «Nord-Jæren» i regionen Jæren, og hadde tilsammen  innbyggere per 1. januar 2025ssb.no: Folkemengd, etter kjønn, alder og kommune. 1. januar 2025, fordelt over 467,5 kvadratkilometer. 

Tettstedet er skapt ved at bebyggelsen langs hovedveiene sørover fra Stavanger har vokst og ført til at de to byene Stavanger og Sandnes er vokst sammen, og ifølge SSBs definisjon for tettstederKap. 4.1. Definisjon av de viktigste begreper og variabler. http://www.ssb.no/beftett/om.html er de to byene nå å oppfatte som ett tettsted. Tettbebyggelser i kommunene Sola og Randaberg mot grensene er også nær nok til å inkluderes i dette.

Tettstedet Stavanger/Sandnes er den sentrale del av byregionen Stavangerregionen.

 Se også 
 Liste over Norges største tettsteder
 Konurbasjon

 Referanser 

 Eksterne lenker 
  Stavanger kommune
  Sandnes kommune

Kategori:Tettsteder i Rogaland
Kategori:Bosetninger i Stavanger
Kategori:Bosetninger i Sandnes
Kategori:Bosetninger i Sola
Kategori:Bosetninger i Randaberg